એકદમ વિષમ ગરમી વચ્ચે હવે તો કેટલાય લોકો એવા છે જે રાત્રે એસી ચાલુ કરી ઘરમાં જ ભરાઈને બેસી રહે છે, તો કેટલાય રાત્રે કાનમાં હેડફોન ભરવી ચાલવા-દોડવા નીકળી પડે છે. ચારેકોર સ્માર્ટફોનનાં સ્ક્રિન ચાલુ હોય, ચા ની ચૂસકી વચ્ચે રાત્રે કેટલાય લવર્સ ઘરની બહાર નીકળી શાંતિથી ફોન પર વાત કરતા પણ જોવા મળે. બેઝિકલી, દારુ કે ડિસ્કોથેક વગરની અહીની આ શાંત નાઈટલાઇફમાં ખાસ્સું ડિસીપ્લીન જોવા મળે છે. ગુજરાતી પ્રજા શાંત અને વેપારી દિમાગની, એટલે રાત્રે નાઈટ લાઈફમાં પણ દોઢ-બે કલાક બેસવા કે બહાર નીકળે ત્યારે પણ સવારે જલ્દી ઉઠવાનો હિસાબ મગજ માંથી જતો નથી!